Keskustelu luokasta:Suomen Valkoisen Ruusun ritarikunta

message: Luokka:Säilytetyt keskustelusivut

message: Mikä tämän luokan tarkoitus on? Suomen valkoisen ruusun ritarikunnan jäsenillä tarkoitettiin 1990-luvulle saakka pappisvirassa olevia henkilöitä, joille myönnettiin erityinen "Suomen valkoisen ruusun jäsenmerkki" ritarimerkin sijasta, kun vanhastaan pappeja ei katsottu voitavan nimittää ritareiksi (varmaan joku säätyrajakysymys). Sittemmin jäsenmerkit lakkautettiin ja myös papeille voitiin antaa ritarimerkkejä. Onko mitalin saanut henkilö ritarikunnan jäsen? Onko ritarimerkin saanut henkilö ritarikunnan jäsen? Luokasta puuttuu kuvaus ja mielekkyys: onko tarkoitus luokitella satunnaisia SVR:n kunniamerkin saaneita tänne? --Pxos (keskustelu) 4. tammikuuta 2015 kello 19.38 (EET) Lisäys: Luokassa olivat Hermann Göring, Tarja Halonen ja Hannes Hynönen ennen kuin poistin sieltä kaksi viimeistä. Luokka on luotu 23.12.2014. jolloin sinne laitettiin Göring ja Halonen. Vaikuttaa aivan turhalta luokalta eikä tosiaan sille saa mitään järkevää määritelmää, kun suomalaiset ritarikunnat jakavat kunniamerkkejä eivätkä ota jäseniä. --Pxos (keskustelu) 4. tammikuuta 2015 kello 19.48 (EET)
replies: text: Vastaava luokka löytyy monesta muustakin wikistä, ja onhan meillä myös :Luokka:Mannerheim-ristin ritarit. Siirsin sivun toiselle nimelle, ja tälle voisi tehdä samanlaisen rakenteen, kuin en-wikin vastaavassa luokassa. Luokka on kieltämättä tällä hetkellä keskeneräinen, mutta kehittämisen arvoinen. --Msaynevirta (k · m) 4. tammikuuta 2015 kello 19.52 (EET)
replies: text: :Miksei ole luokkaa Suomen Leijonan ritarikunta? Keitä tähän tulee, muutama kymmenen täysin satunnaista henkilöä, joista osa on saanut suurristin ketjun kera (myönnetään valtionpäämiehille) ja osa on saanut SVR:n mitalin (myönnetään esim. varastomiehille tai ylikersanteille). Kuuluvatko mitalin saaneet ritarikuntiin, kun perinteisesti niissä on kaksi eri ryhmää: ritarit ja heitä "korkeammat" komentajat sekä sitten erilaisten ansiomerkkien ja ansiomitalin saajat. Tämä on kyllä aivan kesken eikä siinä edelleenkään ole rajausta eikä kuvausta. Olen edelleen poiston kannalla. --Pxos (keskustelu) 4. tammikuuta 2015 kello 19.57 (EET)
replies: text: ::Tämän luokan alkuperäinen nimi oli varmasti ongelmallinen, mutta näkisin nykyisen kehityskelpoisena. Tämä voisi toimia yläluokkana en-wikin tapaan, johon nuo eri mitallien saajia käsittelevät luokat lisättäisiin. Lisäsin luokan Suomen Valkoisen Ruusun suurristin saajat esimerkiksi tämän luokan alaluokiksi sopivista luokista. --Msaynevirta (k · m) 4. tammikuuta 2015 kello 20.06 (EET)
replies: text: ::: Englanninkielisessä Wikipediassa muutama tällainen ritarikuntaluokka on parhaillaan poistokeskustelussa. Siellä halutaan poistaa liian yksityiskohtaiset luokat tarpeettomina. --Pxos (keskustelu) 4. tammikuuta 2015 kello 20.08 (EET)
replies: text: ::::En tullut ajatelleeksi tuota. Tuo onkin hyvä pointti, sillä artikkelien luokkaosiot paisuisivat ihan turhaan tällaisten mitalliluokkien takia (esim. :en:Hermann Göring). Kallistun poiston kannalle. --Msaynevirta (k · m) 4. tammikuuta 2015 kello 20.19 (EET)
Pystyykö tämän poistamaan pikapoiston Y7:na vai onko aihetta muokattu liikaa? Voin laittaa pikapoistoon, jos tämä on ok. --Msaynevirta (k · m) 4. tammikuuta 2015 kello 20.40 (EET)

text: Pystyy (parempi syy on L3 eli epämerkittävä/tarpeeton luokka), mutta annetaan nyt keskustelulle aikaa tuo 3 päivää. Joku voi tulla tänne neronleimauksen kanssa, joka muuttaa keskustelun kulkua ratkaisevasti. Onhan tänne luotu arvonimienkin perusteella luokkia "Kaupunkineuvokset". Tämä olisi tosi helppo poistaa heti alkuunsa kun tämä ei ole vakiintunut, mutta jos tähän saa kuitenkin jotain mieltä, niin katsotaan. --Pxos (keskustelu) 4. tammikuuta 2015 kello 21.47 (EET)

text: Poistoon vaan. Ei mielekäs luokitteluperuste. Ei määrittele kohteitaan merkittävällä tavalla. (eli kukaan ei ole tunnettu vain sen takia, että on tämän ritarikunnan jäsen)Gopase+f (keskustelu) 8. tammikuuta 2015 kello 16.10 (EET)
thread_title:  Luokan tarpeellisuus